তুমি কে? আমি কে? রাজাকার রাজাকার

তুমি কে? আমি কে? রাজাকার রাজাকার, কে বলেছে? কে বলেছে? স্বৈরাচার স্বৈরাচার হল ২০২৪ সালের ১৪ জুলাই থেকে বাংলাদেশ কোটা সংস্কার আন্দোলনে ব্যবহৃত একটি স্লোগান, যা শেখ হাসিনা প্রতিবাদী শিক্ষার্থীদের "রাজাকারের নাতি-নাতনি" বলার দ্বারা কারণে প্রতিবাদস্বরুপ ব্যবহৃত হয়েছিল। এই স্লোগানটি আন্দোলনকে তীব্রতর করার ক্ষেত্রে গুরুত্বপূর্ণ ভূমিকা পালন করেছিল এবং পরবর্তীতে এটি আন্দোলনের প্রধান স্লোগানে পরিণত হয়। ১৪ জুলাই ২০২৪ তারিখে, ২০২৪ সালের বাংলাদেশ কোটা সংস্কার আন্দোলনের সময়, তৎকালীন প্রধানমন্ত্রী শেখ হাসিনা এক সংবাদ সম্মেলনে বিক্ষোভ সম্পর্কিত একটি প্রশ্নের উত্তর দিয়ে শিক্ষার্থীদের মন্তব্য করেছিলেন। বিক্ষোভকারীরা দাবি করেছেন যে হাসিনা পরোক্ষভাবে তাদের রাজাকার বলে সম্বোধন করেছেন। পরবর্তীতে শিক্ষার্থীরা রাজাকার সম্পর্কিত একাধিক স্লোগান ব্যবহার করেছিলো। এই স্লোগানগুলিকে আওয়ামী লীগ সরকারের মুক্তিযুদ্ধের ব্যবসা অযৌক্তিক ন্যারোটিভকে ভেঙ্গে দিয়েছিলো। এসব শিক্ষার্থীদের রাজাকার হিসেবে চিহ্নিত করার বিরুদ্ধে প্রতিবাদের প্রতীক হিসাবে হিসেবে বিবেচনা করা হয়। পরবর্তী সময়ে স্লোগানগুলিকে বাংলাদেশের মুক্তিযুদ্ধের রাজনৈতিক বর্ণনার বিপরীত হিসেবে ভুল ব্যাখ্যা করার চেষ্টা করা হয়েছে।
৫ জুন থেকে ঢাকা বিশ্ববিদ্যালয়সহ সারা দেশের বিভিন্ন বিশ্ববিদ্যালয়ে কোটা আন্দোলন শুরু হয়। শিক্ষার্থীরা সরকারি চাকরিতে কোটা কমানর জন্য আন্দোলন শুরু করে। জুলাই মাসের শুরু থেকেই সারাদেশে আন্দোলন ছড়িয়ে পরে এবং বিক্ষোভ শুরু হয়। ১৪ জুলাই ২০২৪ তারিখে, চীনে রাষ্ট্রীয় সফরের পর এক সংবাদ সম্মেলনে এটিএন নিউজের বার্তা প্রধান প্রভাষ আমিন গণভবনে প্রধানমন্ত্রী শেখ হাসিনার কাছে বিক্ষোভ সম্পর্কে একটি প্রশ্ন জিজ্ঞাসা করেন, যেখানে তিনি বলেন,
হাসিনা প্রশ্নের উত্তরে বলেন,
এরপরে ১৫ জুলাই গভীর রাতে ঢাবি ক্যাম্পাসের আবাসিক হলে এই স্লোগান প্রথম ব্যবহার হয়। তারপরে ধীরে ধীরে বাংলাদেশের বহু বিশ্ববিদ্যালয়ে স্লোগানটি ছড়িয়ে পরে। একে আওয়ামী লীগ সরকারের বিরোধী মতকে রাজাকার ট্যাগিং করার একটি উদাহরণ হিসেবে চিহ্নিত করা হয়। এই স্লোগানটি আন্দোলনের তীব্রতা বৃদ্ধিতে অন্যতম প্রধান ভূমিকা পালন করে, এবং পরবর্তীতে এটি আন্দোলনের মূখ্য স্লোগান হয়ে ওঠে।
শেখ হাসিনার মন্তব্যের জবাবে, ১৫ জুলাই ভোরে শিক্ষার্থীরা নানা স্লোগান ব্যবহার শুরু করে। যেমন
বিক্ষোভকারীরা যুক্তি দিয়েছিলেন যে হাসিনার বক্তব্য পরোক্ষভাবে তাদের "রাজাকার" হিসেবে চিহ্নিত করেছে এবং কোটা সংস্কারের পক্ষে কথা বলার জন্য তাদের অবমাননা করেছে, যার ফলে তারা এই স্লোগান গ্রহণ করেছে।
দীপু মনি, জুনাইদ আহমেদ পলক এবং অনেক রাজনৈতিক ব্যক্তি ও সংগঠন দাবি করেছেন যে এই স্লোগান দেওয়া মুক্তিযুদ্ধের চেতনা এবং বাংলাদেশের ইতিহাসের প্রতি গভীর অসম্মান প্রদর্শন করে। শেখ হাসিনা পরে বলেন যে তিনি শিক্ষার্থীদের উদ্দেশ্যে রাজাকার বলে কোন বক্তব্য রাখেননি। সমাজকল্যাণমন্ত্রী ডা. দীপু মনি ফেসবুকে লিখেন, 'যারা নিজেদেরকে রাজাকার বলে পরিচয় দেয়, তাদের মুক্তিযুদ্ধের শহীদের রক্তস্নাত লাল সবুজের পতাকা হাতে নিয়ে বা সে পতাকা কপালে বেঁধে নিয়ে মিছিল করবার কোন অধিকার থাকতে পারে না।' শিক্ষামন্ত্রী মহিবুল হাসান চৌধুরী নওফেল ফেসবুক পোস্টে বলেন, যাদের মুখ থেকে বের হয়, আমি রাজাকার, তারা প্রমাণ করছে তারা এ-যুগের ‘সাচ্চা’ রাজাকার! যারা প্রকাশ্যে নিজের আত্মপরিচয়, জন্মপরিচয়, ব্যক্তিত্ব বিসর্জন দিয়ে, ‘রাজাকার’ স্লোগান দিয়েছে, এরা সবাই এই যুগের রাজাকার। 
এই স্লোগানকে ঘিরে পরবর্তীতে বেশ কিছু সাহিত্য ও সঙ্গীত রচিত হয় এবং এই স্লোগানের ব্যাখ্যা নিয়েও বহু আলোচনা সমালোচনা হয়। ১৫ সেপ্টেম্বর ২০২৪ আন্দোলনে অংশগ্রহনকারী শিক্ষার্থীরা এই স্লোগানের মাধ্যমে ঢাকা বিশ্ববিদ্যালয় প্রাঙ্গনে দিবসটিকে পুনরায় স্মরণ করে। এমনকি কিছু ব্যক্তিদের বিরুদ্ধে স্লোগানটিকে বিকৃতির অভিযোগও উঠে। আসিফ নজরুল ছাত্রদের এই রাজাকার স্লোগান নিয়ে বলেন, এটা ছাত্ররা প্রতিবাদের আয়রনি হিসাবে ব্যবহার করেছে।
আন্দোলনের মাঝে স্লোগানটি ব্যপক জনপ্রিয় হয়ে উঠে, ফেসবুকে স্লোগানটির পক্ষে-বিপক্ষে তুমুল আলোচনা শুরু হয়। কোটা আন্দোলনকে সমর্থন করে বহু মানুষ স্লোগানটি ফেসবুকে শেয়ার করে। তবে ছাত্রলীগ, যুবলীগ ও সরকারি দলের পক্ষের লোকজন এই স্লোগানটিকে প্রত্যাখ্যান করে, এই স্লোগানের বিপরীতে তারা স্লোগান বানায় আমি কে? তুমি কে? বাঙালি বাঙালি, তোমার আমার ঠিকানা পদ্মা মেঘনা যমুনা।
কোটা আন্দোলন নিয়ে অঙ্কিত জুলাই ক্যালেন্ডারে ১৪ জুলাইয়ের ঘরে স্লোগানটি উল্লেখ করা হয়। যা আসিফ মাহমুদ তার ফেসবুক পোস্টে ১৫ আগস্ট ২০২৪ শেয়ার করেন। এবং পরবর্তীতে ক্যালেন্ডারটি তার "জুলাই: মাতৃভূমি অথবা মৃত্যু" বইয়ের প্রচ্ছদে ব্যবহার করা হয়। কিন্তু উক্ত প্রচ্ছদে স্লোগানটির পরিবর্তে "আসছে ফাগুন আমরা হবো দ্বিগুণ" শ্লোগানটি ব্যবহার করায় তা নিয়ে সমালোচনা শুরু হয়।
এই স্লোগানের উপর পরবর্তীতে অনেক গান, কবিতা, প্রবন্ধ এবং ছোটগল্প লেখা হয়েছিল, যার মধ্যে রয়েছে হিরো আলম, লেমন মাহমুদ, টি মাহমুদ, অনিক সাহান, অনিক শুত্রধর, নিউটন জুনিয়র প্রমুখ গান ও কবিতা আবৃত্তি করেছিলেন। ইতিমধ্যে এই স্লোগানের উপর ভিত্তি করে র‍্যাপার হান্নার "আওয়াজ উঠা" নামে একটি গান তৈরি করা হয়েছিল। অন্যান্য গানগুলো হলো শায়ানের ‘ভয় বাংলা’, মৌসুমীর ‘দেশটা তোমার বাপের নাকি?’, বাজান আমার হয় গ্যাছে লাশ, সেজানের ‘কথা ক’, ‘চব্বিশের গেরিলা’, পার্সা মাহজাবীনের ‘চলো ভুলে যাই’, কোল্ডক্রাফ্টের ‘অ্যাক-ম্যাক’, ‘অ্যাক-ম্যাকস’, ‘ম্যাক-অ্যাক-এ’, ‘কথা কা’। জি কে কিবরিয়ার 'স্লোগান' ও 'ইনকিলাব', সিয়াম ফারদিনের 'আবু সাঈদ', নাহিদ হাসানের 'জবাব দে', রেভোলিউশন ইন মোশনের 'পাল্টে দে ইতিহাস', বিপ্লবের 'রাজাকার', পাগলা বীর ও রিদমাস্টারের 'ডি।
আমি কে? তুমি কে? রাজাকার রাজাকার স্লোগানটি প্রতিমূর্ত করে লেখক হোসাইন ফারুক জ্ঞান বিতরণী প্রকাশনা থেকে একই নামে একটি বই লিখেছেন।
১৬ জুলাইয়ের পরে দুই মাসপূর্তি উপলক্ষ্যে ১৬ সেপ্টেম্বর কয়েকজন সমন্বয়ক আন্দোলনের স্লোগানকে স্মরণ করে ফেসবুকে পোস্ট দেয়। তখন সাধারণ শিক্ষার্থীরা সমন্বয়কদের বিরুদ্ধে স্লোগান বিকৃত করার অভিযোগ করে ঢাবি ক্যাম্পাসে মিছিল বের করে। আন্দোলনের সহ-সমন্বয়ক এবি জুবায়ের বলেন,